cyanic-selkie/wikianc huggingface dataset:
Orkadasa
Vēsture
Pēc pārziemošanas Brūss devās uz Buenosairesu, lai papildinātu krājumus un remontētu kuģi. Buenosairesā viņš sazinājās ar Lielbritānijas vēstniecību, lai vienotos par turpmāko meteoroloģisko novērojumu finansēšanu. Pēc atteikuma saņemšanas Brūss kontaktējās ar Argentīnas iestādēm (Lauksaimniecības ministriju un Meteoroloģijas pārvaldi), lai tās pārņemtu Omondhausu. Ar prezidenta Hulio Arhentino Rokas atbalstu tika panākta vienošanās par meteostacijas un novērojumu programmas pārņemšanu, sākotnēji to organizējot at jauktu skotu-argentīniešu komandu. Pēc vienošanās panākšanas 1904. gada 13. februārī Scotia atgriezās Dienvidorkneju salās un 22. februārī Omondhausa tika pārņemta Argentīnas pārvaldē (Observatorio de las Orcadas del Sur).
Stacija tika paplašināta, no līdztvestajiem kokmateriāliem izbūvējot vairākas jaunas ēkas. 1927. gada 30. martā stacijā tika izveidota pirmā radiotelegrāfa stacija Antarktikā, kas to savienoja ar Ušvaju. Stacija piederēja Lauksaimniecības ministrijai līdz 1952. gada 23. decembrim, kad to pārņēma Argentīnas Kara flotes Hidrogrāfijas dienests, piešķirot tai Orkadasas nosaukumu (Destacamento Naval Orcadas). Mūsdienās stacija sastāv no 11 ēkām, kas var uzņemt līdz 45 pētniekiem vasarā un ap 14 ziemā.
Omondhausai, argentīniešu 1905. gadā uzbūvētajai meteostacijai un stacijas kapsētai ar septiņiem apbedījumiem piešķirts vēstures pieminekļa statuss.
Čandrasekhara Venkata Rāmans
Čandrasekhara Venkata Rāmans (ta, Chandrasekhara Venkata Raman; dzimis, miris ) bija Indijas fiziķis, kas 1930. gadā saņēma Nobela prēmiju fizikā par gaismas izkliedes pētīšanu un Rāmana efekta atklāšanu.
90. Kinoakadēmijas balva
90. Kinoakadēmijas balvas tika pasniegtas Dolby teātrī, Losandželosā. Balvas pasniedza Kino mākslas un zinātnes akadēmija labākajām 2017. gada filmām divdesmit četrās kategorijās. Ceremonija no februāra beigām tika pārnesta uz marta sākumu, lai nebūtu vienlaicīgi ar 2018. gada ziemas olimpiskajām spēlēm. ASV ceremoniju pārraidīja ABC kanāls. Ceremonijas producenti ir Maikls De Luka un Dženifere Toda, režisors Glens Veiss. Pasākumu otro gadu pēc kārtas vadīja vakara šovu vadītājs, aktieris un komiķis Džimijs Kimels, tādējādi viņš bija otrais ceremonijas vadītājs, kas to vada divus gadus pēc kārtas, pirmais bija Billijs Kristels, kas vadīja 1997. un 1998. gada ceremoniju.
Amerikas Kinoakadēmija Holivudas un Hailendas centra lielajā deju zālē noturēja ikgadējo 9. Governors Awards pasniegšanas ceremoniju. Beverly Wilshire Hotel Beverlihilsā norisinājās Kinoakadēmijas zinātnisko un tehnisko balvu pasniegšana, ko vadīja sers Patriks Stjuarts.
"Ūdens forma" ieguva četras balvas, tostarp arī nominācijās "Labākā filma" un "Labākais režisors" (Giljermo del Toro). Filma "Denkerka" ieguva trīs balvas; "Pa asmeni skrejošais 2049", "Koko noslēpums", "Tumšākā stunda" un "Trīs paziņojumi pie Ebingas Misūri štatā" katra ieguva divas balvas. "Sauc mani savā vārdā", Dear Basketball, "Fantastiskā sieviete", "Prom!", Heaven Is a Traffic Jam on the 405, "Es, Tonija", Icarus, "Neredzamais pavediens" un The Silent Child katra saņēma pa vienai kinoakadēmijas balvai. Kopā ar ASV šo ceremoniju skatījās 26,5 miljoni skatītāju visā pasaulē, tādējādi šī ir vismazāk skatītā ceremonija tas translēšanas vēsturē.
Uzvarētāji un nominanti
90. Kinoakadēmijas balvu nominantus izziņoja, plkst. 13:22 UTC, Semjuela Goldvina teātrī Beverlihilsā, Kalifornijā, kā arī globālajā tiešsaistē. Nominantus paziņoja aktieri Tifānija Hediša un Endijs Serkiss.
Nomināciju līdere bija "Ūdens forma" ar trīspadsmit nominācijām; "Denkerka" ierindojās otrā vietā ar astoņām, un "Trīs paziņojumi pie Ebingas Misūri štatā" ierindojās trešajā vietā ar septiņām nominācijām.
Balvu ieguvēji
Uzvarētāji atrodas saraksta augšgalā un ir izcelti treknrakstā.
Governors Awards
Amerikas Kinoakadēmija organizēja ikgadējo 9. Governors Awards balvu pasniegšanas ceremoniju, kurā tika pasniegtas sekojošas balvas:
Mikona
Mikona (gr) ir sala, kas atrodas Egejas jūrā, pēc platības tā ir desmitā lielākā Kiklādu sala pēc Naksas, Andras, Paras, Tinas, Milas, Kejas, Amorgas, Ijas un Kitnas. Tās administratīvais centrs ir Mikonas pilsēta.
Kopā ar Dēlas salu un pāris neapdzīvotām salām tā veido Mikonas reģionālo apgabalu.
Kuldīgas vēsture
Aizvēsture
Arheoloģiskie izrakumi liecina, ka jau pirms 2. gadu tūkstoša p.m.ē. Kuldīgas apvidu dzīvojušas mednieku un zvejnieku ciltis. Senākos laikos Kuldīgas atrašanās vietu darīja nozīmīgu Ventas ūdensceļš, kur pie rumbas izveidojās upju osta satiksmei starp iekšzemi un jūru. Lejpus Ventas rumbas ap mūsu ēras 1. gadu tūkstoša beigām ticis izveidots Veckuldīgas pilskalns. Iespējams, ka jau 10. gadsimta sākumā vikingu Hadinga sāgā minētā kuršu pilsēta ir bijusi tagadējā Kuldīga.
Talantīgais misters Riplijs
"Talantīgais misters Riplijs" (en) ir 1999. gada ASV psiholoģisks trilleris, kura režisors un scenārija autors ir Entonijs Mingella. Galvenās lomas atveido Gvineta Paltrova, Mets Deimons, Džūds Lo, Keita Blanšeta, Filips Sīmors Hofmans un Džeiks Deivenports. Filmas pirmizrāde notika Losandželosā.
Azerbaidžāna olimpiskajās spēlēs
Azerbaidžāna olimpiskajās spēlēs pirmo reizi piedalījās 1996. gadā, kad vasaras olimpiskās spēles notika ASV pilsētā Atlantā. Ziemas olimpiskajās spēlēs Azerbaidžāna pirmo reizi piedalījās 1998. gadā, kad tās notika Japānas pilsētā Nagano. Kopš tā laika tā ir piedalījusies pilnīgi visās vasaras un ziemas olimpiskajās spēlēs.
Talantīgais misters Riplijs
20. gadsimta 50. gadu beigās Ņujorkā Toms Riplijs tiek nosūtīts uz Itāliju, kur viņam jāsatiek Dikijs Grīnlīfs, bagāts un izlutināts pleibojs.
Sanna Nilsēna
Sanna Viktorija Nilsēna (sv; dzimusi ) ir zviedru dziedātāja.
Mscislava
Mscislava jeb Mstislavļa (be, ru) ir pilsēta Baltkrievijā, Mogiļevas apgabala austrumos, Mscislavas rajona centrs pie Vihras upes.
Vēsture
Vieta bijusi apdzīvota jau Dņepras-Daugavas kultūras laikā. Smoļenskas kņazs Rostislavs Mstislavovičs 1135. gadā nodibināja pilsētu un nosauca to sava tēva Mstislava Lielā vārdā. Rakstos pilsēta zināma no 1156. gada. No 1180. gada - Mstislavļas kņazistes centrs. 1359. gadā kņazisti ieņēma Aļģirds un pievienoja Lietuvas lielkņazistei. No 14. gadsimta beigām pilsēta piederēja Mstislavsku dzimtai. Kad smoļenskieši centās atņemt Mstislavļas kņazisti Lietuvai, pie pilsētas 1384. gada 29. aprīlī notika Kauja pie Vihras upes, kur smoļenskieši cieta smagu sakāvi, bet pati Smoļenska nokļuva vasaļatkarībā no Lietuvas liekņazistes. 1514. gadā Mstislavļas kņazs Mihails pievienoja kņazisti Maskavas lielkņazistei, tomēr pēc krievu sakāves Oršas kaujā bija spiests bēgt uz Maskavu, bet Mstislavļas kņaziste tika iekļauta Lietuvas liekņazistē kā stārastijas (no 1564. līdz 1566. gadam - vojevodistes) centrs. 1634. gadā karalis Vladislavs IV piešķira Mscislavai Magdeburgas tiesības. 1654. gadā, kad Smoļensku ieņēma cara Alekseja I karaspēks, Mscislavu ieņēma bajāra Alekseja Trubeckoja karaspēks, kas 22. jūlijā veica iedzīvotāju slaktiņu, nogalinot apmēram 15 000 iedzīvotāju. Pēc šī notikuma pilsēta vairs neatguvās un zaudēja savu ietekmi.
Sanna Nilsēna
Laikā no 2001. līdz 2014. gadam ir septiņas reizes piedalījusies Zviedrijas nacionālajā atlasē Eirovīzijai Melodifestivalen. Līdz 2014. gadam tajā ieguva vienu otro un vienu trešo vietu. 2014. gadā uzvarējusi ar dziesmu Undo, bija valsts pārstāve 2014. gada Eirovīzijā, kur ierindojās 3. vietā. Ir izdevusi deviņus studijas albumus.
Mscislava
Cilvēki
Mscislavā dzimis ebreju vēsturnieks Simons Dubnovs (1860-1941), kura vārdā nosaukta Šimona Dubnova Rīgas Ebreju vidusskola.
Azerbaidžāna olimpiskajās spēlēs
Pirms 1996. gada Azerbaidžānas sportisti olimpiskajās spēlēs piedalījās citu valstu sastāvā. No 1900. līdz 1912. gadam Azerbaidžānas sportisti startēja Krievijas Impērijas sastāvā. No 1952. līdz 1988. gadam Padomju Savienības sastāvā. Bet pēc Padomju Savienības sabrukuma 1992. gada vasaras un ziemas olimpiskajās spēlēs Azerbaidžānas sportisti piedalījās kā daļa no Apvienotās komandas.
Līdz šim Azerbaidžānas sportisti olimpiskajās spēlēs ir izcīnījuši 49 medaļas (7 zelta, 14 sudraba un 28 bronzas medaļas), visas šīs medaļas ir izcīnītas vasaras olimpiskajās spēlēs. Visvairāk medaļu, 22 medaļas, Azerbaidžāna ir izcīnījusi cīņas sportā. Kopumā medaļas tā ir izcīnījusi 7 dažādos olimpiskajos sporta veidos — cīņas sportā, džudo (4 medaļas), šaušanā (3 medaļas), tekvondo (3 medaļas), boksā (8 medaļas), smaiļošanā un kanoe airēšanā (2 medaļas) un svarcelšanā (1 medaļa). Ar medaļām bagātākie Azerbaidžānas sportisti ir cīņas sporta pārstāvji Marija Stadņika un Hetags Gazjumovs. Abi olimpiskajās spēlēs ir izcīnījusi 3 medaļas.
2016. gada Riodežaneiro spēlēs Azerbaidžāna kļuva par otro valsti olimpisko spēļu vēsturē, kura vienā sporta veidā (šajā gadījumā — cīņas sports) ir izcīnījusi medaļas piecās olimpiskajās spēlēs pēc kārtas.
Medaļnieki
''Šajā tabulā apkopoti tikai tie medaļnieki, kas pēc Starptautiskās olimpiskās komitejas datiem pārstāvot Azerbaidžānas ir izcīnījuši trīs un vairāk olimpiskās medaļas. Pārējos sportistus skatīt uzskaitījumā.''
Kuldīgas vēsture
Livonijas periods
1230. gadā Romas pāvesta sūtnis Alnas Balduīns noslēdza ar kuršu ķēniņu Lamekinu (Lammechinus rex) līgumu par suverēnas Kursas bīskapa valsts dibināšanu Romas pāvesta pakļautībā. Pēc viena uzskata Bandavas, Piemares un Ventavas zemju ķēniņš Lamekins valdījis Veckuldīgas pilī.
Rakstiskajos avotos Kuldīga pirmo reizi minēta 1242. gadā, kas tiek uzskatīta par pilsētas dibināšanas dienu. 1242.—1244. gadā pēc karagājiena uz Kursu Livonijas ordenis uzcēla ordeņa Kuldīgas komtura mūra pili pie Ventas rumbas, kas sākumā tika saukta par Jesusburg, bet vēlāk par Goldingen. Ordeņa pils tika uzcelta senajā Bandavas zemē 3 km no Veckuldīgas pilskalna. 1252. gadā pirmo reizi pieminēta Svētās Katrīnas koka baznīca. 1290. gadā Kuldīgas komturs kļuva par ordeņa meistara vietnieku Kursā. 1355. gada rakstos Kuldīga tiek dēvēta par pilsētu, viens tās iecirknis tika saukts par "kuršu pilsētu". 1368. gadā Kuldīga minēta Hanzas savienības dokumentos. 1378. gadā Kuldīgai tika piešķirtas Rīgas pilsētas tiesības (ius Rigense).
Kurzemes hercogistes periods
Pēc Livonijas konfederācijas sabrukuma Kuldīgas pils kļuva par vienu no Kurzemes hercogu rezidencēm. 1567. gadā uzsāka Kuldīgas Sv. Katrīnas evaņģēliski luteriskā baznīcas ēkas celtniecību, kuru pēc ugunsgrēka 1672. gadā atjaunoja uz vecajiem pamatiem. 1587. – 1617.gadā pēc pirmā hercoga testamenta Kurzemes un Zemgales hercogiste tika sadalīta starp viņa dēliem. Kuldīga bija hercoga Vilhelma Ketlera pārvaldītās Kurzemes hercogistes galvaspilsēta (1596—1616). 1618. gadā izveidota Kuldīgas virspilskundzība. Kuldīgas rāte šajā laikā sastāvējusi no birģermeistara, tiesas fogta un 5 rātskungiem. 1640. gadā sākta būvēt Kuldīgas Sv. Trīsvienības katoļu baznīca. 1642. – 1682. gadā hercoga Jēkaba valdīšanas laikā Kurzemes hercogiste un Kuldīga piedzīvoja saimniecisko uzplaukumu, tika uzbūvēta kuģu būvētava, salpetra fabrika, ķieģeļu cepļi. Kuldīgai bija tirdzniecības sakari ar daudzām valstīm. Hercogs Jēkabs veco ordeņa pili modernizēja atbilstoši tā laika prasībām. Plaukstošā pilsēta smagi cieta Otrajā Ziemeļu karā un vēl smagāk Lielajā Ziemeļu karā (1700–1721) un tam sekojošajā mēra epidēmijā. 1709. gadā Kuldīgas pils tika pamesta, tās drupas izmantoja pilsētas celtniecībā.
Krievijas impērijas sastāvā
1795. gadā Kuldīga līdz ar pārējo Kurzemi teik pievienota Krievijai. 19. gadsimtā pilsētā sāka strauji pieaugt ebreju skaits. 1835. gadā 57% pilsētas iedzīvotāju bija ebreji, bet otra lielākā iedzīvotāju grupa bija vācieši. 1860. gadā uzcēla jauno rātsnamu. 1860.-1885. gadā pilsētā notika strauja ekonomiskā attīstība, tika dibināta adatu fabrika "Meteors" (1860), ādu fabrika (1875), sērkociņu fabrika ”Vulkāns” (1878), vilnas kāršanas fabrika (1885). 1866. gadā atjaunoja Sv. Katrīnas evaņģēliski luterisko baznīcu ar 45 m augsto torni (arhitekts Oto Dīce). 1871. gadā celta Kuldīgas Pētera un Pāvila pareizticīgo baznīca (arhitekts Bulanovs). 1874. gadā pāri Ventas upei uzbūvēja vienu no garākajiem ķieģeļu tiltiem Eiropā (arhitekts Oto Dīce). 1875. gadā uzcelta Kuldīgas sinagoga. 1882. gadā atklāta Kuldīgas Sadraudzīgā biedrība, kas vēlāk izveidoja bibliotēku, kori un teātri. 1886. gadā no Rīgas uz Kuldīgu pārcēla Baltijas Skolotāju semināru (dibināts 1870. gadā Rīgā). 1899. – 1904. gadā latviešu draudzes vajadzībām tiek uzcelta Sv. Annas baznīca (arh. V.Neimanis). 1905. gadā rātslaukumā notika revolucionāras manifestācijas.
20. gadsimta pārmaiņu laikā
1915. – 1918. gadā pilsētu okupēja Vācijas Impērijas karaspēks. Pirms tam liela daļa iedzīvotāju (tajā skaitā praktiski visi pilsētas ebreji) bija spiesti doties bēgļu gaitās. Formāli tika atjaunota Kurzemes hercogiste Prūsijas pakļautībā, kuru plānoja kolonizēt ar ieceļotājiem no Vācijas. 1919. gadā Kuldīga pārmaiņus atradās lielinieku, landesvēra un Bermonta armijas rokās, kā rezultātā tika noslepkavoti vairāki simti pilsētas un tās apkārtnes iedzīvotāju. 1919. gada 21. novembrī pilsētu atbrīvoja Latvijas Republikas armija. 1926. gadā tika sākta Kuldīgas—Skrundas šosejas būve. 1935. gadā tika atklāta šaursliežu dzelzceļa līnija Kuldīga—Liepāja. 1935. gadā dibināts Kuldīgas pilsētas muzejs. 1939. gadā pilsētu atstāja vācbaltiešu minoritāte (13% no iedzīvotājiem). 1940. gadā Kuldīgu līdz ar pārējo Latviju okupēja PSRS. 1941. – 1945. gadā pilsētu okupēja nacistiskās Vācijas karaspēks. 1944. – 1945. gadā netālu no Kuldīgas Pelču muižas kungu mājā atradās Kurzemes cietoksnī esošās vācu armijas grupējuma Kurland štābs. 1945. gada 10. maijā tikai pēc Vācijas kapitulācijas pilsētā ienāca padomju armija. 1945. – 1991. gadā Kuldīga bija rajona centrs, kurā kopš 1960. gadiem tika attīstīta vietējā rūpniecība (kokapstrādes kombināts, dzelzsbetona rūpnīca, trikotāžas fabrika).
Andrejs Vaivods
Andrejs Vaivods (dzimis, miršanas datums nav zināms) bija Latvijas politiķis. Bijis 4. Saeimas deputāts, Kristīgo zemnieku un katoļu partijas biedrs.
Biogrāfija
Andrejs Vaivods piedzima Bukmuižas pagasta Purpļu sādžā.
1930. gadā iecelts par Rēzeknes apriņķa valdes priekšsēdētāju. Bijis arī Dagdas pagasta padomes priekšsēdētājs, kā arī žurnāla «Cereiba» redaktors. 1931. gadā tika ievēlēts 4. Saeimā no Kristīgo zemnieku un katoļu partijas saraksta. Parlamentā darbojās līdz Ulmaņa apvērsumam 1934. gada maijā. Tālākais liktenis nav zināms.
Splitas-Dalmācijas župānija
Splitas-Dalmācijas župānija (hr) ir župānija Horvātijas dienvidu daļā, kas robežojas ar Dubrovnikas-Neretvas župāniju dienvidaustrumos, ar Šibenikas-Kninas župāniju ziemeļrietumos un ar Bosniju un Hercegovinu austrumos un ziemeļos. To rietumos apskalo Adrijas jūra.
Župānijas kopējā platība ir 4 540 km², pēc 2011. gada datiem tajā dzīvo 454 798 iedzīvotāji. Tā ir otrā lielākā župānija pēc platības un iedzīvotāju skaita. Župānijas administratīvais centrs un lielākā pilsēta ir Splita. Župānija sastāv no 16 pilsētām un 39 pašvaldībām. Župānijas teritorijā atrodas Dināras dabas parks.
Sja dinastija
Sja dinastija ir mītiska valsts un dinastija, kuru tradicionālajā Ķīnas vēsturē uzskata par pirmo Ķīnas dinastiju, kas pēc dažādiem aprēķiniem pastāvējusi no 2070. līdz 1600. gadam p.m.ē. vai arī no 2205. līdz 1766. gadam p.m.ē. Dinastijā esot bijuši 17 valdnieki. Troņa mantošanā iedibināts dinastijas princips, to mantojot valdnieka dēlam vai brālim.
Atbilstoši leģendām, Sja dinastiju aizsācis Ju Lielais, kuru ķīnieši izvirzījuši par valdnieku pēc tam, kad viņš paglābis tos no plūdiem. Viņš bija pirmais, kurš ieņēma troni pēc pēdējā Trīs valdnieku un Piecu imperatoru perioda valdnieka. Sja dinastija esot kritusi pēc tam, kad iedzīvotāji sacēlās pret nežēlīgo valdnieku un varu pārņēma jaunā Šanu dinastija.
No šī laika nav saglabājusies neviena rakstīta liecība, tāpēc hroniku leģendām pierādījumus var atrast tikai arheologi. Pēdējos piecdesmit gadus Ķīnas arheologi un vēsturnieki domā, ka Sja dinastijas pastāvēšanu var saistīt ar bronzas laikmeta Erlitou kultūru, kura pastāvējusi 2100. — 1800. g. p.m.ē. tajā pašā apvidū, kas vēsturiski uzskatīts par Sja pastāvēšanas apvidu Henaņas provincē.
Lai arī tradicionālās Ķīnas hronikas ataino Ķīnas senvēsturi kā skaidri definētu valdnieku un dinastiju varas secību, skaidrs, ka Sja valsts bija tikai viena no šajā laikā pastāvošajām daudzajām valstiņām. Pastāv versija, ka Sja, Šanu un Džou dinastijas valstis pastāvēja vienlaikus, Šaniem iekarojot Sja valsti un pēc tam Džou dinastijai iekarojot Šanus.
Nissan
Nissan Motor Corporation, Ltd. (日産自動車株式会社) jeb Nissan ( vai ; japāņu: ) ir Japānas autobūves uzņēmums. Galvenais birojs atrodas Jokohamā.
Nissan ietilpst Renault—Nissan aliansē. 2013. gadā Renault piederēja 43,4 % balsstiesību uzņēmumā Nissan, bet Nissan piederēja 15 % balsstiesību Renault. Abu uzņēmumu izpilddirektors ir Karloss Gons (Carlos Ghosn).
Nissan Motor izlaiž automašīnas ar zīmoliem Nissan, Infiniti un Datsun. Tam ir arī motorsporta un tūninga lietu ražotājs Nismo.
Nissan Motor Corporation akcijas tiek kotētas Tokijas fondu biržā (kods 7201). Lielākie akcionāri 2015. gadā bija Renault (43,4 %), Daimler AG (3,10 %), Dodge & Cox (2,13 %).
Vēsture
1933. gada 26. decembrī japāņu uzņēmējs Aikava Jošisuke apvienoja autodaļu ražotājus Nihon Sangyo un Tobata Casting vienā uzņēmumā Jidosha Seizo Co., Ltd.. 1934. gada maijā Jokohamā tika pabeigta rūpnīcas celtniecība. Jūnijā uzņēmuma nosaukums tika mainīts uz Nissan Motor Co., Ltd. Rūpnīca ražoja vieglās un kravas automašīnas, kā arī autobusus.
Otrā pasaules kara laikā 1943. gadā uzņēmums pārtrauca izlaist automašīnas. 1944. gada septembrī uzņēmuma galvenais birojs tika pārcelts uz Tokiju un nosaukums mainīts uz Nissan Heavy Industries, Ltd. Ražošana atjaunota 1945. gada novembrī. 1946. gada janvārī galvenais birojs atgriezās Jokohamā. 1949. gadā atjaunots uzņēmuma nosaukums Nissan Motor Co., Ltd.
1950. gadā Nissan iegadājās dīzeļdzinēju ražotāju Minsei Diesel Motor Co., Ltd. (tagad Nissan Diesel Motor Co., Ltd.). Korejas kara laikā Nissan bija viens no lielākajiem automašīnu piegādātājiem ASV armijai. Pēc kara uzņēmums nokļuva finansiālās grūtībās, un darbinieku algas tika pazeminātas. Strādnieki sarīkoja streiku. 1958. gadā sākts pasažieru automašīnu eksports uz ASV. 1959. gadā Taivānā atvērta pirmā Nissan ārzemju rūpnīca.
Ķopas
Ķopas (agrāk arī Rūpnieki) ir ciems Līgatnes pagastā, Cēsu novadā. Atrodas 4 km no pagasta centra Augšlīgatnes, 23 km no novada centra Cēsīm un 64,5 km no Rīgas.
Nissan
Vēsture
1966. gadā Nissan apvienojās ar Japānas autoražotāju Prince Motor Company.
1970. gada 11. februārī ar Nissan izgatavoto raķeti Lambda-4S palaists Japānas pirmais pavadonis Ōsumi. 1970. gadā sākta jūras dzinēju ražošana.
1999. gadā Nissan noslēdza vienošanos par globālu aliansi ar Francijas autoražotāju Renault.
2016. gada 2. maijā paziņots, ka Nissan iegādāsies trešdaļu Mitsubishi Motors akciju.
Vaivods
Vaivods (sieviešu dzimtē Vaivode) ir viens no populārākajiem Latgales iedzīvotāju uzvārdiem.
Staņislavs Kovaļskis
Staņislavs Kovaļskis (pl; dzimis, miris Svidnicā) bija poļu vieglatlēts, startēja veterānu sacensībās.
105 gadu vecumā 2015. gada jūnijā viņš piedalījās Polijas vieglatlētikas čempionātā veterāniem, kurā 100 m distanci veica 34,50 s, grūda lodi 4,27 m tālumā un meta disku 7,50 m tālumā. Ar dalību šajās sacensībās Kovaļskis kļuva par vecāko vieglatlētu pasaulē. Līdz ar 105 gadu vecuma sasniegšanu World Masters Athletics nācās izveidot jaunu vecuma grupu M105, kurā līdz tā paša gada septembrim viņš bija vienīgais pārstāvis.
Aleksandra Engelharte
Aleksandra Engelharte (de; dzimusi ) ir bijusī vācu brīvā stila cīkstone, 2008. un 2012. gada vasaras olimpisko spēļu dalībniece, Eiropas čempionātu medaļniece.
Biogrāfija
Ar cīņas sportu Aleksandra Demmele (Demmel — dzimtais uzvārds) sāka nodarboties salīdzinoši vēlu, 1996. gadā 14 gadu vecumā. 2005. gadā Aleksandra apprecējās ar savu sporta biedru Pīteru Engelhardu no Nirnbergas un kļuva par dēla māti. Brīvajā laikā viņa aizraujas ar snovbordu.
Pirmais lielais panākums viņas karjerā bija trešā vieta 2000. gada Vācijas čempionātā svara kategorijā līdz 46 kg. 2003. gadā viņa izcīnīja savu pirmo medaļu starptautiskajās sacensībās. Eiropas čempionātā Rīgā svara kategorijā līdz 51 kg viņa uzvarēja ukrainieti Inesi Rebaru un itālieti Viktoriju Bučeri, zaudēja krievietei Nataļjai Karamčakovai un cīņā par bronzas medaļu pārspēja Francijas cīkstoni Ansi Katrīnu Delunču. Togad pasaules čempionātā Ņujorkā Aleksandra Demmela uzvarēja Emeši Sabo no Ungārijas, bet pēc tam zaudēja vairākkārtējai pasaules čempionei japānietei Čiharu Ičo un finišēja desmitā.
2004. un 2005. gadā Aleksandra nepiedalījās nevienā starptautiskajā turnīrā. Iemesli bija atšķirīgi, 2004. gadā valsts līmenī viņa savā svara kategorijā nespēja konkurēt ar bijušo pasaules čempioni Brigiti Vāgneri, bet 2005. gadā dzemdību dēļ. 2006. gada aprīlī viņa atkal startēja Eiropas čempionātā Maskavā un svara kategorijā līdz 51 kg aizkļuva līdz finālam, pa ceļam uzvarot Nataļju Smirnovu no Krievijas, Martu Podedvornu no Polijas un Mariju de Maru Segrano Barselo no Spānijas, tomēr finālā viņu uzveica francūziete Vanesa Bubrjema. 2006. gada pasaules čempionātā viņa piedalījās svara kategorijā līdz 48 kg. Pirmajā cīņā viņa sensacionāli uzvarēja Eiropas čempioni Liliju Kaskarovu no Krievijas, bet nākamajā cīņā zaudēja baltkrievietei Marinai Markevičai un finišēja tikai 13.vietā.
2007. gadā Aleksandra Engelharda ieguva piekto vietu svara kategorijā līdz 51 kg gan Eiropas čempionātā Sofijā, gan pasaules čempionātā Baku, cīņās par bronzas medaļām pēc punktiem zaudējot ungārietei Emešei Barkai un francūzietei Annei Katrīnai Delunčai. 2008. gadā viņa nolēma trenēties svara kategorijā līdz 48 kg, jo viņas sāncense Vācijas izlasē, Brigite Vāgnere pretendēja uz vietu svara kategorijā līdz 51 kg. Eiropas čempionātā Tamperē gan kļuva skaidrs, ka svara nodzīšana nevar notikt bez spēka zaudēšanas. Engelharda Tamperē zaudēja turcietei Burdžai Kebidžai un ierindojās 15. vietā. Pekinas olimpisko spēļu kvalifikācijas turnīros Edmontonā un Haparandā viņa ieņēma trešo vietu. Tomēr ar to nepietika, lai nodrošinātu kādu no 20 starta vietām olimpiskajās spēlēs. Tomēr ar Cīņas Pasaules asociācijas lēmumu, viņai piešķīra kvotas vietu. Taču Pekinā viņa zaudēja pirmajā cīņā pret Kazahstānas cīkstoni Tatjanu Bakatjuku un ierindojās 14. vietā.
2010. gadā Aleksandra Engelharda atkal izcīnīja bronzas medaļu Eiropas čempionātā Baku, kur zaudēja Sofijai Matsonei, bet cīņā par trešo vietu uzvarēja Nataļju Budu no Moldovas. Togad pasaules čempionātā viņa nepiedalījās traumas dēļ.
2011. gada Eiropas čempionātā Dortmundē viņa uzvarēja turcieti Meleku Atakolu, bet nākamajā cīņā pret rumānieti Esteri Dobri guva nopietnu pleca traumu un tāpēc šajā cīņā zaudēja pēc punktiem. Tā kā Estere Dobre iekļuva finālā, Aleksandra Engelharda varēja cīnīties tālāk gandarījuma kārtā, taču savainojums viņai liedza cīnīties ar latvieti Karolīnu Tjapko. Aleksandra tika izslēgta un ierindojās septītajā vietā. Pēc šīs traumas izārstēšanas viņa 2012. gada Eiropas čempionātā izcīnīja bronzu. Londonas olimpiskajās spēlēs viņa izstājās astotdaļfinālā, piekāpjoties Venecuēlas cīkstonei Mejelisai Karipai Kastiljo.
SpaceX CRS-9
SpaceX CRS-9, zināms arī kā SpX-9, bija ASV uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju NASA Commercial Resupply Services (CRS) programmā. Tas orbītā palaists 2016. gada jūlijā; nolaižamais aparāts uz Zemes atgriezās augustā.
Derīgā krava
Dragon hermētiskais nodalījums bija iepildīts ar 1790 kg kravas. Transportkuģa hermētiskajā sekcijā atradās: mantas un pārtika apkalpei (370 kg), zinātnisko eksperimentu aparatūra un materiāli (930 kg), stacijas rezerves daļas un aprīkojums amerikāņu segmentam (280 kg), aprīkojums Krievijas segmentam (54 kg), ārpuskuģa aktivitāšu aparatūra (127 kg), datoru piederumi (1 kg).
Nehermētiskā kravas sekcijā bija kosmosa kuģu saslēgšanās adapters International Docking Adapter IDA-2 ar masu 467 kg. To bija paredzēts pievienot adapterim Pressurized Mating Adapter pie Harmony moduļa.
Lidojuma gaita
Dragon tika palaists 04:45 UTC ar nesējraķeti Falcon 9 v1.2 no Kanaveralas zemesraga Gaisa spēku stacijas starta laukuma SLC-40.
Pēc otrās pakāpes atdalīšanās raķetes pirmā pakāpe nosēdināta Kanaveralas zemesraga Gaisa spēku stacijā.
17. augustā aptuveni 23:15 UTC ar manipulatora Canadarm-2 galā esošo Dextre satvēra nehermētiskā kravas sekcijā atrodošos IDA-2. 18. augustā 01:20 UTC tas tika atvienots no Dragon un 06:45 adapters bija pārvietots 1 metra attālumā no adaptera PMA-2, kas agrāk kalpoja kā kosmoplānu Space Shuttle saslēgšanās mezgls.
Atpakaļceļam uz Zemi kravas kuģis tika iekrauts ar 1550 kg kravas, tai skaitā eksperimentu rezultātiem, skafandru EMU 3005. 25. augustā 21:00 UTC Dragon ar Canadarm2 palīdzību tika atvienots no stacijas; brīvā lidojumā palaists 10:11 UTC. Pēc tam 14:56 UTC kosmosa kuģis iedarbināja dzinējus un veica noiešanu no orbītas. 15:47 UTC nolaižamais aparāts nolaidās Klusajā okeānā 525 km no Kalifornijas krasta. Lidojuma ilgums 39 dienas 11 stundas 3 minūtes.
Orāna
Orāna (fr) vai Vahrāna (ar, Wahrān) ir pilsēta Alžīrijas ziemeļos, Orānas provinces administratīvais centrs. Tā atrodas Vidusjūras krastā, aptuveni 430 km uz rietumiem no valsts galvaspilsētas Alžīras. 2010. gadā pilsētā dzīvoja 853 tūkstoši iedzīvotāju. Savukārt tās aglomerācijā dzīvoja gandrīz 1,5 miljoni iedzīvotāju. Pēc iedzīvotāju skaita tā ir otra lielākā pilsēta Alžīrijā un viena no lielākajām Magribas reģionā.
Silagaiļi (Mērdzenes pagasts)
Silagaiļi ir ciems Mērdzenes pagastā, Kārsavas novadā. Atrodas 286 km attālumā no Rīgas.
Ciema apkārtnē atrodas pasts, pamatskola.
Viruna
Viruna (la) bija romiešu pilsēta, Norikas provinces centrs. Pilsētas drupas atrodas Austrijas dienvidos, Karintijā, apmēram 9 kilometrus uz ziemeļiem no Klāgenfurtes Glānas upes kreisajā krastā.
Pilsētu ap 1. gadsimta vidu nodibināja imperators Klaudijs pēc Norikas provinces dibināšanas. Pilsētas apkaimē ieguva dzelzs rūdu, notika tirdzniecība ar zeltu un kalnu kristālu. No 334. gada Viruna bija kristiešu bīskpijas centrs, arī mūsdienās Viruna ir katoļu baznīcas titulārbīskapija. Pilsēta tika pamesta Lielās tautu staigāšanas laikā. No Virunas drupām nākuši akmeņi, kas viduslaikos kalpojusi kā tronis Karintijas firsta (kņaza) kronēšanas ceremonijā.
Piejūras-Kalnu župānija
Župānijas kopējā platība ir 3 588 km², pēc 2011. gada datiem tajā dzīvo 296 195 iedzīvotāji. Tā ir lielākā Horvātijas župānija pēc platības un ceturtā lielākā župānija pēc iedzīvotāju skaita. Župānija sastāv no 14 pilsētām, tās administratīvais centrs un lielākā pilsēta ir Rijeka.
EUTELSAT 21B
EUTELSAT 21B (sākotnējais nosaukums W6A) ir Francijas uzņēmuma Eutelsat sakaru pavadonis. Orbītā palaists 2012. gada novembrī. Tas nodrošina sakarus un datu pārraides pakalpojumus Eiropai, Ziemeļāfrikai, Vidējiem Austrumiem un Centrālāzijai.
2010. gada jūnijā Eutelsat noslēdza līgumu ar uzņēmumu Thales Alenia Space par pavadoņa W6A būvi. Tas tika izgatavots uz platformas Spacebus 4000C3 bāzes un apgādāts ar 40 Ku joslas raidītājiem.
2012. gada 1. martā Eutelsat unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. W6A ieguva nosaukumu EUTELSAT 21B.
EUTELSAT 21B palaists 21:05 UTC ar nesējraķeti Ariane 5ECA (lidojums VA-210) no Gviānas kosmiskā centra kopā ar sakaru pavadoni Star One C3. No dzinējbloka pirmais 21:33 UTC atdalījās EUTELSAT 21B; Star One C3 tika atdalīts 21:37 UTC.
Ģeostacionāro orbītu 17. novembrī EUTELSAT 21B sasniedza ar saviem dzinējiem. Sākotnēji tas tika novietots ģeostacionārās orbītas punktā 32° austrumu garuma testēšanas un pārbaužu fāzei.
2012. gada 18. decembrī EUTELSAT 21B tika nodots pasūtītājam un sāka aktīvu darbību. Tas atrodas pozīcijā 21,5° austrumu garuma, kur nomainīja EUTELSAT 21A (W6), kas palaists 1999. gadā; EUTELSAT 21A tika pārvietots uz 48° A, kur turpina sniegt komercpakalpojumus.
Rangnhilla Hāga
Rangnhilla Hāga (no; dzimusi ) ir norvēģu distanču slēpotāja.
Phjončhanā izcīnījusi divas zelta medaļas, uzvarot 10 km distancē brīvajā stilā un stafetē.
Pasaules kausā debitējusi 2010. gada martā. Pasaules čempionātā pirmoreiz piedalījās 2015. gadā Fālunā, kur ieguva 29. vietu 10 km distancē brīvajā stilā. 2017. gadā Lahti piedalījās 30 km distancē ar kopēju startu, ierindojoties 4. vietā.
Viņas tēvocis Annešs Bakens arī ir bijis distanču slēpotājs un piedalījies Leikplesidā.
Linupīte
Linupīte var būt:
Emma Marrone
Emmanuela "Emma" Marrone (it; dzimusi ) ir itāļu dziedātāja.
2010. gadā uzvarēja Itālijas talantu šovā Amici di Maria De Filippi un parakstīja līgumu ar ierakstu kompāniju Universal Music. Trīs reizes piedalījusies Sanremo festivālā, 2012. gadā arī uzvarēja tajā. 2014. gada janvārī tika paziņots, ka Marrone pārstāvēs Itāliju 2014. gada Eirovīzijā ar dziesmu La mia città. Eirovīzijā ierindojās 21. vietā. Ir izdevusi trīs studijas albumus.
Sira
Sira (gr) ir sala, kas atrodas Egejas jūrā, pēc platības tā ir vienpadsmitā lielākā Kiklādu sala pēc Naksas, Andras, Paras, Tinas, Milas, Kejas, Amorgas, Ijas, Kitnas un Mikonas. Tās administratīvais centrs ir Ermupoles pilsēta, kas ir arī Dienvidegejas perifērijas galvaspilsēta.
Lūsari
Lūsari ir ciems Līgatnes pagastā, Cēsu novadā. Atrodas 5 km no pagasta centra Augšlīgatnes, 24 km no novada centra Cēsīm un 63,5 km no Rīgas.
Amerikāņu snaiperis
"Amerikāņu snaiperis" (en) ir 2014. gada ASV biogrāfiskā kara drāma, kuras režisors ir Klints Īstvuds. Filmas sižets veidots pēc Krisa Kaila autobiogrāfijas American Sniper: The Autobiography of the Most Lethal Sniper in U.S. Military History.
Filma ir par ASV jūras kājnieku, snaiperi Krisu Kailu, kas nosūtīts uz karu Irākā. Tajā galvenās lomas attēlo Bredlijs Kūpers un Sjēna Millere.
"Amerikāņu snaiperis" pirmizrāde notika Amerikas Kinoinstitūta rīkotajā festivālā, kinoteātros ASV filmas pirmizrāde notika. AFI to nosauca par vienu no desmit gada labākajām filmām. Tā nominēta Amerikas Kinoakadēmijas balvai sešās nominācijās, tai skaitā kā labākā filma.
Serifa
Serifa (gr) ir sala, kas atrodas Egejas jūrā, pēc platības tā ir trīspadsmitā lielākā Kiklādu sala pēc Naksas, Andras, Paras, Tinas, Milas, Kejas, Amorgas, Ijas, Kitnas, Mikonas, Siras un Santorīnas. Tās administratīvais centrs ir Serifas pilsēta.
Godzilla II: Briesmoņu karalis
"Godzilla II: Briesmoņu karalis" (en) ir 2019. gada ASV monstru filma, kuras režisors un scenārija līdzautors ir Maikls Dogertijs. Šīs ir turpinājums filmai "Godzilla" (2014) un ir 35. filma "Godzilla" filmu sērijā, un Legendary's MonsterVerse trešā filma, kā arī trešā "Godzilla" sērijas filma, ko pilnībā producējusi Holivudas studija. Galvenās lomas atveidojuši Kails Čendlers, Vera Fārmiga, Millija Bobija Brauna, Bredlijs Vitfords, Sallija Hokinsa, Čārlzs Denss, Tomass Midldičs, Aiša Hindsa, O'Šī Džeksons jaunākais, Deivids Stratērns, Kens Vatanabe un Žana Cji. Filmā cilvēkiem jāpaļaujas uz Godzillu un Motru, lai uzvarētu karali Gidoru, kurš ir pamodinājis Rodanu un citus titānus, lai iznīcinātu pasauli.
Filmas "Godzilla II: Briesmoņu karalis" pirmizrāde ASV un Latvijā notika. Tā saņēma dažādas kritiķu atsauksmes, kas slavēja vizuālos efektus, spriedzes skatu secību, operatora darbu un skaņu celiņu, bet kritizēja sižetu, filmas tempu, noskaņu un tēlus. Filma bija kases izgāšanās, pasaulē nopelnot 386 miljonus ASV dolāru pie 170—200 miljonu ražošanas budžeta un 100—150 miljonu mārketinga kampaņas. Turpinājums Godzilla vs. Kong iznāca.
Silagoli
Silagoli ir ciems Čornajas pagastā, Rēzeknes novadā. Atrodas 274 km attālumā no Rīgas.
Smagi iemīlējies
"Smagi iemīlējies" (en) ir 2001. gada ASV romantiska komēdija, kuras režisori, kā arī vieni no producentiem un scenārija autoriem ir Pīters Farelijs un Bobijs Farelijs. Galvenās lomas atveido Gvineta Paltrova, Džeks Bleks, Džeisons Aleksandrs, Tonijs Robinss un Brūss Makdžills. Filmas pirmizrāde notika.
Kāds vīrietis iemīlas 300 mārciņas smagā sievietē viņas iekšējā skaistuma dēļ.
Kirils Kaprizovs
Kirils Kaprizovs (, dzimis ) ir krievu hokejists, malējais uzbrucējs. Pašlaik (2022) Kaprizovs spēlē Nacionālās hokeja līgas kluba Minesotas "Wild" rindās.
Spēlētāja karjera
Profesionāļa karjeru Kaprizovs sāka 2014.—15. gada sezonā, kad aizvadīja 31 spēli savas dzimtās pilsētas KHL kluba Novokuzņeckas "Metallurg" rindās. 2015. gada vasarā Kaprizovs parakstīja trīs gadu līgumu ar NHL vienību Minesotas "Wild", kas vēlējās, lai hokejists turpina spēlēt KHL. Nākamajā sezonā, būdams vien 18 gadus vecs, Kaprizovs KHL atzīmējās ar 27 rezultativitātes punktiem un ar Robertu Kusalu dalīja "Metallurg" rezultatīvākā spēlētāja godu.
2016. gada vasarā pievienojās Ufas "Salavat Julajev" rindām, taču jau gadu vēlāk nonāca Maskavas CSKA sastāvā. 2018.—19. gada sezonā Kaprizovs bija visas līgas labākais vārtu guvējs un kopā ar CSKA izcīnīja Gagarina kausu.
Krievijas hokeja izlases rindās spēlējis 2016. un 2017. gada Pasaules čempionātos junioriem. 2016. gadā Kaprizovs kopā ar komandu izcīnīja sudraba, bet 2017. gadā — bronzas medaļas. 2017. gadā Kaprizovs pildīja komandas kapteiņa funkcijas, kļuva par turnīra rezultatīvāko spēlētāju un tika atzīts arī par turnīra labāko uzbrucēju.
Pelēdas ezers
Pelēdas ezers (arī Lejaspelēdas ezers, Lejaspēdas ezers) ir caurteces ezers Valkas novada Kārķu pagasta dienvidos, 500 metru uz rietumiem no Vēveru ciema.
Ezers ietilpst Ziemeļvidzemes biosfēras rezervāta teritorijā.
Toms un Džerijs (1992. gada filma)
"Toms un Džerijs" (en) ir 1992. gada ASV supervaroņu komēdija, kuras režisors un scenārija autors ir Fils Romāns. Filmā galvenās lomas angļu valodā ierunājuši Ričards Kinds, Dana Hill, Anndi Makafī, Tonijs Džejs, Rips Teilors, Henrijs Gibsons, Maikls Bels, Eds Gilberts, Deivids Landers, Hauards Moriss, Šarlote Rē. Filmas pirmizrāde notika.
Tvinpīka
"Tvinpīka" (en) ir ASV drāmas seriāls, kura autori ir Marks Frosts un Deivids Linčs. Seriālu laikā no līdz  pārraidīja ABC televīzijas kanāls. Tam kopumā iznāca divas sezonas (30 sērijas).
Seriāls kļuva par vienu no sava laika labāk novērtētajiem seriāliem. Tas kļuva par kulta seriālu. 1992. gadā iznāca filma "Tvinpīka: Caur uguni", kas ir par notikumiem pirms slepkavības. TV Guide "Tvinpīku" ierindoja starp 50 visu laiku izcilākajiem seriāliem, kā arī iekļāva starp tiem seriāliem, kas "pārāk ātri tikuši atcelti".
2014. gada oktobrī tika paziņots par jauna seriāla filmēšanu, kura pārraide tika paredzēta Showtime kanālā. 2017. gadā tika uzņemtas jaunā seriāla 18 sērijas.
Ziemeļrietumi
Ziemeļrietumi (tn, af, st, xh, ts, zu, nso) ir viena no Dienvidāfrikas deviņām provincēm valsts ziemeļu daļā. Province robežojas ar Frīsteitu dienvidos, ar Ziemeļkāpu rietumos, ar Hautenu austrumos un ar Limpopo ziemeļaustrumos, kā arī ar Botsvānu ziemeļos.
Ziemeļrietumu provinces administratīvais centrs ir Mahikenga. Provinces kopējā platība ir 104 882 km², pēc 2018. gada provizoriskajiem datiem provincē dzīvo 3 979 000 iedzīvotāji. Tā ir sestā lielākā Dienvidāfrikas province pēc platības un septītā lielākā Dienvidāfrikas province pēc iedzīvotāju skaita. Province ir sīkāk sadalīta četros apgabalos.
Māļi
Māļi ir ciems Cēsu novada Skujenes pagastā. Atrodas pagasta austrumu daļā 8 km no pagasta centra Skujenes, 33 km no «Ausmām» un 110 km no Rīgas.
Raučua (polārstacija)
Polārā hidrometeoroloģiskā stacija «Raučua» (ru) ir Krievijas polārā hidrometeoroloģiskā stacija Arktikā. Izvietojusies Austrumsibīrijas jūras dienvidu krastā pie Raučuas upes grīvas. Administratīvi ietilpst Čukotkas autonomā apvidus Biļibinas rajonā.
Māļi
Apdzīvotā vieta atrodas autoceļu P3 un V309 krustojumā. Māļos atrodas Ežumuižas (Māļu) pareizticīgo baznīca (ru), kas celta 1872. gadā, tās arhitekts ir pirmais akadēmiski izglītotais latviešu arhitekts Jānis Frīdrihs Baumanis. Baznīca ir vietējas nozīmes arhitektūras piemineklis.
Raučua (polārstacija)
Vēsture
Stacija izveidota 1941. gadā Raučuas apmetnē, kur bez polārstacijas atrodas arī faktorija, kas apkalpo zvejniekus un medniekus. Stacijas nodrošināšana tiek organizēta no Pevekas.
Sifna
Sifna (gr) ir sala, kas atrodas Egejas jūrā, pēc platības tā ir 14. lielākā Kiklādu sala pēc Naksas, Andras, Paras, Tinas, Milas, Kejas, Amorgas, Ijas, Kitnas, Mikonas, Siras, Santorīnas un Serifas. Tās administratīvais centrs ir Apolonijas pilsēta.
Dandāles iela
Dandāles iela ir iela Rīgā, Zemgales priekšpilsētā, Ziepniekkalna apkaimē. Dandāles iela sākas krustojumā ar Bauskas ielu, stiepjas viena kvartāla garumā un beidzas krustojumā ar Garozes ielu. Kopējais ielas garums ir 130 metri un tā sastāv no 2 braukšanas joslām ar bruģa segumu.
Ielu savienojumi
Dandāles iela ir savienota ar šādām ielām:
SpaceX CRS-21
SpaceX CRS-21 bija ASV uzņēmuma SpaceX bezpilota kravas kosmosa kuģa Cargo Dragon lidojums uz Starptautisko kosmosa staciju NASA Commercial Resupply Services 2 (CRS-2) programmā. Cargo Dragon orbītā tika palaists 2020. gada 6. decembrī; nolaižamais aparāts uz Zemes atgriezās 2021. gada 14. janvārī.
Šis bija pirmais Cargo Dragon kravas kuģa lidojums. Raķetes pirmā pakāpe B1058 bija pirms tam izmantota trīs lidojumos 2020. gadā.
Derīgā krava
Cargo Dragon kopējā kravas masa augšupceļā bija 2972 kg. Hermētiskais nodalījums bija piepildīts ar 1882 kg kravas (kopā ar iepakojumu). Transportkuģa hermētiskajā sekcijā bija: zinātnisko eksperimentu aparatūra un materiāli (953 kg), mantas un pārtika apkalpei (364 kg), stacijas rezerves daļas un aprīkojums amerikāņu segmentam (317 kg), ārpuskuģa aktivitāšu aparatūra (120 kg), datoru piederumi (46 kg), lietas Krievijas segmentam (24 kg).
Nehermētiskajā kravas sekcijā bija 1090 kg Nanoracks Bishop Airlock — neliels komerciāls slūžu kameras modulis, ko bija plānots pievienot pie Tranquility moduļa.
Lidojuma gaita
Cargo Dragon tika palaists 16:17:08 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.
Pēc derīgās kravas atdalīšanas raķetes pirmā pakāpe nosēdās uz peldošās platformas Of Course I Still Love You Atlantijas okeānā.
7. decembrī 18:40 UTC kravas kuģis automātiskā režīmā saslēdzās ar SKS pie Harmony moduļa augšējās pieslēgvietas pievienotā adaptera PMA-3 saslēgšanās mezgla IDA-3.
19. decembrī 23:44 UTC ar manipulatoru Canadarm-2 no Dragon nehermētiskās kravas sekcijas tika izņemts Bishop Airlock, un 20. decembrī 03:30 UTC tas tika pievienots Tranquility moduļa kreisās puses pieslēgvietai.
2021. gada 12. janvārī 14:05 UTC Cargo Dragon atvienojās no stacijas. 14. janvārī kuģis 00:37 UTC uz iedarbināja dzinējus un veica noiešanu no orbītas. 01:26 UTC nolaižamais aparāts nolaidās Atlantijas okeāna Meksikas līcī.
Rods Žilbērs
Rodrigs Gabriels “Rods” Žilbērs (dzimis, miris ) bija kanādiešu hokejists, labās malas uzbrucējs. Visu savu profesionāļa karjeru aizvadīja Nacionālās hokeja līgas kluba Ņujorkas "Rangers" sastāvā, 1982. gadā tika uzņemts Hokeja slavas zālē.
Spēlētāja karjera
Savu debijas spēli Ņujorkas "Rangers" sastāvā Žilbērs aizvadīja 1960.—61. gada sezonā. Nostiprināties komandas pamatsastāvā uzbrucējam izdevās divus gadus vēlāk, taču jau 1963.—64. gada sezonā Žilbērs bija otrs komandas rezultatīvākais spēlētājs. Sešdesmito gadu beigās un septiņdesmito gadu sākumā Žilbērs ilgstoši spēlēja vienā maiņā kopā ar Žanu Ratellu un Viku Hadfildu. Profesionāļa karjeru Žilbērs beidza 1977.—78. gada sezonā.
Kopā savas NHL karjeras laikā Žilbērs laukumā devās 1065 spēlēs, atzīmējoties ar 1021 (406+615) rezultativitātes punktiem.
Kanādas hokeja izlases sastāvā spēlējis 1972. gada supersērijā, kā arī 1977. gada Pasaules čempionātā.
Dzjiņu dinastija (265—420)
Dzjiņu dinastija bija Senās Ķīnas imperatoru dinastija, kas valdīja laika posmā no 265. līdz 420. gadam, Sešu dinastiju laika vidusposmā. Dinastija izveidojās Trīs valstu posma beigās, pastāvēja Sešpadsmit karalistu laikā un tās sabrukums aizsāka Ziemeļu un Dienvidu dinastiju posmu. Dzjiņu dinastijas varu raksturo iekšējā nestabilitāte un ārējie draudi. Dinastijas vēsturi dala divos posmos — rietumu Dzjiņu (265—316) un austrumu Dzjiņu (317—420). Lai atšķirtu šo dinastiju no vēlāk sekojošajām Dzjiņu dinastijām, šo periodu sauc arī par divu Dzjiņu un Sima Dzjiņ laiku.
Leucocoprinus cretaceus
Leucocoprinus cretaceus jeb Leucoagaricus cretaceus ir Latvijā iespējami sastopama kroksardzeņu ģints sēņu suga,, kura Latvijas avotos bieži tiek jaukta vai apzināti apvienota ar sārtsporeņu ģints riekstu sārtsporeni (Leucoagaricus leucothites jeb Leucoagaricus naucinus). Riekstu sārtsporenei briedumā ir gluda cepurīte, kamēr Leucocoprinus cretaceus cepurīte visu pastāvēšanas laiku klāta ar lieliem graudiem. Fungi.lv, nosaucot riekstu sārtsporeni par Leucoagaricus cretaceus, vienlaikus min tai Leucoagaricus leucothites sinonīmus un fotogrāfijās rāda sēni ar gludu cepurīti.
Dzjiņu dinastija (265—420)
Dinastiju dibināja Sima Jaņ (Vudi), kura galvaspilsēta atradās Luojaņā, bet austrumu Dzjiņu valsti izveidoja Sima Žui (Juaņdi) ar galvaspilsētu Jiankang, netālu no mūsdienu Naņdzjinas.
Linupīte (Ķires pieteka)
Linupīte ir Ķires kreisā krasta pieteka Valkas novadā.
Dzjiņu dinastija (265—420)
Pēc tam, kad 280. gadā Sima Jaņ izdevās atkalapvienot Ķīnu, stabilitāte turpinājās tikai desmit gadus. Pēc garā vājā imperatora Sima Džuna (Hueidi) kāpšanas tronī sākās valdošās ģimenes iekšējās intrigas un politiskās sazvērestības par tiesībām iegūt reģenta posteni, sākās Astoņu prinču karš, ar ko apzīmē imperatora onkuļu un tuvāko radinieku cīņas par varu laikā no 291. līdz 306. gadam. Savstarpējo cīniņu novājināto valsti no 304. līdz 316. gadam satricināja Piecu barbaru sacelšanās, kas ir nosaukums karam, kura laikā valsts ziemeļus ieņēma nomadu ciltis.
Leucocoprinus cretaceus
Senā taksonomija
XVIII gadsimtā sēne latīniski bija nosaukta par Agaricus cretaceus, taču analoģisku nosaukumu cits autors bija devis krīta atmatenei un radās neliels sajukums, kuram nu vairs nav nozīmes, jo oriģinālais nosaukums sen mainīts atbilstoši jaunajai ģintij.
Dzjiņu dinastija (265—420)
316. gadā Dzjiņu galms bēga uz Ķīnas dienvidiem, kur aiz Huaihe upes tiem izdevās noturēties vēl simts gadus. Šo gadu uzskata par dienvidu Dzjiņu un Sešpadsmit karaļvalstu perioda sākumu. Galma bēgšanai no barbariem sekoja milzīgas civiliedzīvotāju masas, kas no valsts centrālās daļas apmetās dienvidos, tādējādi veicinot Dienvidķīnas attīstību. Austrumu Dzjiņu imperatoru vara bija vāja, jo tie balstījās uz vietējo augstmaņu ģimeņu militāro spēku. Lai arī Dzjiņu armijai 383. gadā izdevās atvairīt ziemeļu uzbrukumu un atgūt ievērojamas valsts teritorijas, sākās dažādu ambiciozu karavadoņu dumpji, kas noveda pie dinastijas beigām un Ziemeļu un Dienvidu dinastijas perioda sākuma.
Linupīte (Ķires pieteka)
Izteka uz dienvidiem no Kārķiem. Tek ziemeļrietumu virzienā. Ietek Ķirē lejpus Kārķiem. Upi nešķērso valsts autoceļi, tās krastos nav lielu apdzīvoto vietu.
Maksimiliāns Arnts
Maksimiliāns Arnts (dzimis, Zūlē, Vācijā) ir vācu kamaniņu braucējs un bobsleja pilots. Divkārtējais pasaules čempions bobsleja četriniekos.
M. Arnts piedalījās kamaniņu sporta sacīkstēs, kamēr viņa treneris nepateica, lai viņš pamēģina bobsleju. Viņš uzvarēja gan divniekos, gan četriniekos 2011. gada Pasaules junioru čempionātā Pārksitijā. 2014. gada februārī viņš uzvarēja 7 sacīkstes Pasaules kausā: 5 četriniekos, 1 divniekos un 1 komandas sacīkstēs.
830. reģionālais autobusu maršruts
830. reģionālais autobusu maršruts bija reģionālais sabiedriskais transporta autobusu maršruts, kas kursēja no Rīgas (Abrenes iela) līdz Juglas iecirknim.
830. reģionālais autobusu maršruts tika atklāts aptuveni 1992. gadā un tika slēgts 2009. gada 1. janvārī.
Darbdienās un brīvdienās pa maršrutu kursēja 1 autobuss.
829. reģionālo autobusu maršrutu apkalpoja RPPU Tālava.
Maršruts
Rīga (Abrenes iela) — Ropaži — Juglas iecirknis kursēja pa šādām ielām: Abrenes iela, Turgeņeva iela, Gogoļa iela, A.Čaka iela, Pērnavas iela, A.Deglava iela, Lubānas iela, Institūta iela, P4 šoseja.
Rīga (Abrenes iela) — Silakrogs — Ropaži — Juglas iecirknis kursēja pa šādām ielām: Abrenes iela, Turgeņeva iela, Gogoļa iela, A.Čaka iela, Pērnavas iela, A.Deglava iela, Lubānas iela, Institūta iela, P4 šoseja.
Juglas iecirknis — Ropaži — Rīga (Abrenes iela) kursēja pa šādām ielām: P4 šoseja, Institūta iela, Lubānas iela, A.Deglava iela, Pērnavas iela, A.Čaka iela, Gogoļa iela, Turgeņeva iela, Abrenes iela.
Pieturvietas
830. reģionālais autobusa maršrutā pavisam kopā bija 145 pieturas. Maršrutā Rīga (Abrenes iela) — Ropaži — Juglas iecirknis bija 48 pieturas, maršrutā Rīga (Abrenes iela) — Silakrogs — Ropaži — Juglas iecirknis bija 48 pieturas, maršrutā Juglas iecirknis — Ropaži — Rīga (Abrenes iela) bija 49 pieturas.
Leucocoprinus cretaceus
Augšanas apstākļi
Humusa saprofīte. Aug grupās no augusta līdz oktobrim.
Barības vērtība
Ēdama.
Līdzīgās sugas
Iespējama sajaukšana ar letāli indīgo balto mušmiri. Mušmires atšķiras no kroksardzenēm ar to, ka viņām kātiņa pamatne ietverta makstī, kādas šai ģintij nav. Pie tam, baltajai mušmirei ir nepatīkama smaka. Atmatenes atšķiras no kroksardzenēm ar ātri tumsnējošām lapiņām. Riekstu sārtsporenei ir gandrīz vai pilnīgi gluda cepurīte.
SRAM
SRAM Corporation ir privāts velosipēdu komponenšu ražošanas uzņēmums ASV. Tā galvenā mītne atrodas Čikāgā, uzņēmums dibināts 1987. gadā. SRAM ir akronīms no uzņēmumu dibinātāju vārdiem Scott, Ray un Sam (Skots, Rejs un Sems), (Rejs ir uzņēmuma vadītāja Stenlija Deja otrais vārds).
FunFaceTV
FunFaceTV ir Norberta Zahareviča un Kaspara Ozoliņa 2011. gadā izveidots Youtube kanāls, viens no populārākajiem latviešu YouTube kanāliem. Kanālā pamatā tiek augšuplādēts komēdijas un video blogu saturs, kā arī reizēm īpašnieku veidoti komiski mūzikas (lielākoties repa) videoklipi.
Kanāls izveidots 2011. gada 28. aprīlī bez nolūka gūt popularitāti vai atpazīstamību Latvijas Youtube vidē. Strauju izaugsmi kanāls piedzīvoja 2015. gadā, un 2015. gada martā tas sasniedza 4000 abonentu slieksni, bet 2015. gada oktobra beigās kanālam jau bija vairāk nekā 17 000 tūkstoši abonentu, tam ierindojoties populārāko latviešu Youtube kanālu vidū.
2016. gada martā kanāls noslēdza sadarbības līgumu ar multivides platformu skaties.lv, veidojot iknedēļas datorspēļu apskatus ar nosaukumu GameFace. 2017. gada augusta beigās kanālam jau bija vairāk nekā 60 000 abonentu, un tā videoklipi pavisam bija skatīti gandrīz 20 miljonus reižu.
Breša
Breša (, izrunā: ;, izrunā: ) ir pilsēta Itālijā, Lombardijas reģionā. Tā atrodas Alpu pakājē. 2011. gada aprīlī tajā dzīvoja 197 tūkstoši iedzīvotāju. Senās Romas laikā pilsēta bija zināma ar latīņu nosaukumu Brixia.
Pilsētā bāzējas Brescia Calcio futbola klubs, kas ir spēlējis Itālijas futbola čempionāta A sērijā, bet pašlaik (2022./2023. gada sezonā) spēlē B sērijā.
Dziesma 2014
Dziesma 2014 bija 59. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspilī. Latvijas autori dziesmas varēja pieteikt no līdz. Kopumā tika iesniegtas 73 dziesmas.
Superfinālā uzvarēja grupa "Aarzemnieki" ar dziesmu Cake To Bake.